माना कि थोडी sayco होती है | eloksevaonline

माना कि थोडी sayco होती है
माना कि थोडी sayco होती है
लेकिन bayco तो bayco होती है
बायको म्हणजे कोण असते
बायको म्हणजे बायकोच असते .
कधी ती पायात लुडबुडणारी
कधी ती लाडिक चाळे करणारी प्रेयसी असते , कधी ती अटीतटीने भांडणारी विरुध्द पार्टी असते .
कधी ती समजून घेणारी मित्र असते,
कधी त्रास देणारी डोकेदुखी असते ,
कधी मस्का लावणारी असते .
कधी ती जवळ असावी असे वाटतांना गैरहजर असते.
कधी न सांगता समजून घेते,
तर कधी गैरसमज करून घेते,
कधी मूलांची काळजी करते,
कधी स्वतःच्या रुपाची तारीफ करते,
कधी नव-याला नावं ठेवते,
कधी नव-याचा पगार वाढवुन सांगते.
कधी फिरायला नेल्यावर नखरे करते,
कधी हट्टाने हौस पुरवून घेते,
कधी हौसेने नवीन पदार्थ
कधी शॉपिंगने बेजार करते,
कधी कोणाची गुपितं सांगते ,
कधी कोणाला कळु न देता
कधी तंबी देऊन घराबाहेर सोडते,
कधी घरी यायची वाट बघत बसते.
कधी सरळ सुत असते ,
तर कधी संशयाचे भूत असते ,
कधी नव-याला लगाम घालु पाहते,
कधी नव-यावर प्रेमाचा वर्षाव करते.
कधी शेळी तर कधी वाघ असते, कधी आंबट तर कधी गोड असते .
कधी न म्हणते—की आज
मी दमले, दोन पेग मारते,
कधी न संपणारी घराची ऊर्जा असते
बायको कशीही असली तरी वरच्याने बरोबर शोधून best match
लावून दिलेली असते .
नल-दमयंती, रोमिओ-ज्युलिएट, लैला-मजनु आणि आर्ची-परश्या विसरून जा, आणि आपआपल्या बायकांना जीव लावा, काय करायचे तेवढे प्रेम बायकोवरच करा.
माना कि थोडी sayco होती है
लेकिन bayco तो bayco होती है
बायकाे नावाचं तुफान मोठं विचित्र असतं मित्रा, ते नवरा नावाच्या
आपण आजारी पडलो तर या तुफानाला झोप लागत नाही.
आपण बाहेरगावी जातो तेव्हा हे तुफान देहाने तर घरात असतं
पण मनानं ते आपल्याभोवती फिरत असतं.
आपण उदास असतो नां तेव्हा त्याच्या ओठावर हसु फुलत नाही आपण आनंदात असताना
या तुफानाचं दु:ख चेह-यावर येत नाही.
थोडक्यात काय तर या तुफानमुळेच
कितीही फिरलो तरी संध्याकाळी घरी जाण्याची ओढ लागते नां
त्याचं कारण हे तुफानच आहे.
तुफानाचं खरं महत्व समजतं.
सगळं गणगोत विरोधात गेलं
तरी हे तुफान आपला हात सोडत नाही. आपल्या पोटात घास जाताे
तेव्हा या तुफानाला ढेकर येतो.
उतरत्या वयात आपल्याला जगायचं कारण फक्त आणि फक्त एकच असतं ते म्हणजे हेच ‘तुफान’…
पाहीजे दोस्ता पाहीजे प्रत्येकाच्या आयुष्यात एक तुफान पाहीजे.
« आपल्यातलं थोडसं सुख दुसऱ्याला देणे हेच खरं जीवन – Best What’s app message
कुणीच कुणाच्या जवळ नाही »


सृजनस्वप्न: गावझुला - लेखक श्याम पेठकर

शाख पर जब धूप आयी हाथ छूने के लिये छांव छमसे नीचे कूदी, हंसके बोली "आइये" यहां सुबह से खेला करती है शाम
गावझुला - लेखक श्याम पेठकर
या स्पर्धेसाठी केलेलं लेखन
लेखक : श्याम पेठकर
किंमत :- २५० रुपये.
कुठलंही आखीवरेखीव, साचेबंद कथानक नाही, कसलेही ठसे मिरवणारी पात्रं नाहीत, नात्यातले ताणतणाव, वादविवाद नाहीत, ठराविक सीमांनी बांधलेली ठिकाणं नाहीत. केवळ एका बैराग्याच्या गावोगावच्या भ्रमंतीत साकारलेलं एक विलक्षण भावनाट्य म्हणजे गावझुला. ४३ लघुललितबंध मिळून झालेला हा एक दीर्घ ललितबंध. साप्ताहिक लोकप्रभामध्ये गावझुला या सदरात प्रसिद्ध झालेल्या लेखनाचा हा बंध. जरी प्रत्येक लघुललितबंधाला क्रमांक दिले आहेत, तरी प्रत्येक ललितबंध स्वतंत्र अनुभूती देणारा आहे.
ज्यांच्या पावलांचे ठसे अंतरी जपावे, त्यांच्या खुणा शोधत, मागोवा घेत जाण्याचा अयशस्वी का होईना, पण जरासा प्रयत्न करावा, आणि आपोआप सगळ्या बंद वाटा उलगडत जाव्यात, अशी काही बोटावर मोजण्याइतकी व्यक्तिमत्वं असतात, त्यातलंच एक त्या बैराग्याचं. रात्री धुरकटलेल्या कंदिलाच्या काचा सकाळी उजळत असता अवचित भेटलेल्या गुरूंच्या पाऊलखुणांचा मागोवा घेत घरदार सोडून जगाच्या कल्याणा निघालेला हा कलावंताच्या लांब, निमुळत्या बोटांचा विलक्षण अवलिया, त्याला त्याच्या भ्रमंतीत भेटलेल्या व्यथा-वेदनांची लक्तरं आपल्या देहावरील चिंध्यांच्या झोळण्याला बांधत जातो. जिथं जातो, तिथं कुणीतरी आधीच मांडलेला दु:खाचा पसारा आवरत जातो, सुखाचे जोंधळे वाटेवरच्या पाखरांसाठी पेरत जातो. सुरेल गळ्याच्या आईच्या घुसमटून गेलेल्या गाण्याच्या शोधात तिचंच भाकरी देण्याचं व्रत स्वीकारून फिरत रहातो, ‘भंगलेल्या चित्रांच्या चौकटी, तारा तुटलेला तंबोरा अन् पाकळ्यांवर कोरलेली काही स्वप्नं’ मागं ठेवून
गाव हा त्याचा जिव्हाळ्याचा बंध, भलेही तो कुठल्या गावाचा होऊन रहात नाही. गावक-यांनी गावाचं गावपण जपावं, मातीशी इमान राखावं, हे तो उक्तीतून नाही, तर कृतीतून सांगतो. ‘गावाचं महानगर होणं म्हणजे विकास नव्हे, ते गावाचं संपणं आहे, हे कळण्याइतपत चार शहाणी माणसं गावात असावी लागतात. गावाने आपली माती जपावी अन् आभाळाला यश द्यावं’ एवढी त्याची माफक अपेक्षा. या भ्रमंतीत कितीतरी गावं त्याच्या चरणधुळीनं पावन होतात, कुठल्याशा अघोरी, विचित्र, विक्षिप्त, अमानवी रुढी-परंपरांचा, अंधश्रद्धांचा अजगरी विळखा हिमतीनं दूर सारून याच्या पावलांचं तीर्थ घेण्यासाठी धावत येतात, पण तोवर हा दूर कुठे निघून गेलेला असतो, पुढचा गाव गाठायला. त्याला कसल्याच मायेत गुंतायचं नाहीय. ‘आपल्याला उमगले तेच सत्य या भासात जगण्यात गुरफटणं म्हणजेच माया’ हे जाणून तो गुंते सोडवीत नवनवी सत्ये शोधत पुढे निघून जातो.
त्याच्या वाटेत येणारी गावंही आगळीवेगळी. तसे तर गावांचे चेहरेमोहरे इथून तिथून सारखेच असतात, पण तरीही आपलं वेगळेपण प्रत्येक गाव जपत असतं. पुरूष गाळणा-या स्त्रियांचं गाव, मर्यादा हे ज्यांचं अस्त्र आणि मार्दव ही ज्यांची पूजा आहे, अशा स्त्रियांचं गाव, गावप्रमुखाच्या दु:खानं अस्वथ होणारं गाव, दगडांच्या देवाला दगडानंच पूजुन, त्याच्यापुढे जनावरांचे बळी देऊन त्यांच्या रक्तामांसाचा चिखल होऊन संपणारं गाव, नवसासाठी दगडाच्या मूर्तीला सोन्याचे डोळे लावून पार आंधळं झालेलं गाव, काही मुक्यानं सोसणारी तर काही वासनांच्या जंजाळात गुरफटून माणूसपण विसरलेली, नवस-सायास, अंधश्रद्धा, भ्रष्ट, अघोरी उपायांनी माणुसकीला काळिमा फासणारी गावं, त्यांत भेटणारे संत-महंत आणि शोधूनही न भेटणारी माणसं या भ्रमंतीत पावलोपावली दिसतात. हा बैरागी भुकेच्या क्षणी कधी मिळालेल्या तर कधी न मिळालेल्या भाकरीच्या बदल्यात, कुठलीही जाहिरात न करता, कुठलाही गाजावाजा न करता केवळ कृतीतून श्रमदानाचं महत्त्व दाखवून देतो. कसल्याही चमत्काराशिवाय, कशाचंही अवडंबर न माजवता माणसातील माणूसपण जागवत रहातो. आश्रम, सत्संग, उपदेश, यांच्याविनाही अध्यात्म जगतो.
त्याची गुरुभेट ही देखील विलक्षण सुरुवातीला त्याला प्रत्यक्ष भेटलेले त्याचे गुरू पुढे मात्र त्याला वेगवेगळया रूपात अप्रत्यक्षरीत्या भेटत रहातात, कधी केवळ वाणीतून तर कधी विचारांतून. कधी तर केवळ त्यांच्या पाउलखुणा कुठेतरी जाणवतात. पण सदोदित गुरू मनात वास करत असतात त्याच्या.
तुका म्हणे होय मनाशी संवाद | आपलाची वाद आपणांसी
असे ते गुरूंचे उपदेश असतात. तोही असंख्य प्रश्न विचारत रहातो, कधी आपली निरागसता हरवत नाही, तिला जपत रहातो, कारण गुरूंनी त्याला सांगितलं आहे, ‘शैशव राखतो तो शिष्य. शैशवातले निरागस प्रश्न संपले की शिष्यत्वही संपतं.’ कित्येकदा असंही वाटतं, की गुरू ही संकल्पना त्याच्या मनातलीच असावी.
माथा ठेवू कोण्या पायी माझा गुरू माझे ठायी
 ‘आई कळायला अन् गुरू अनुभवायला मोग-याचं काळीज लागतं.’ ही जाण जपणारा हा बैरागी आपल्या भ्रमंतीत कुठेही न गुंतता इतरांच्या आयुष्यातला गुंता सहजी सोडवून देतो. माणसाचे पाय जमिनीवर हवेत, ही नेहमीची संकल्पना त्याला मान्य नाही, तो म्हणतो, ‘जमिनीवर पाय नव्हे, हात हवेत. कर्तृत्व क्षयग्रस्त झालं की मग चमत्काराची अपेक्षा केली जाते. ज्याचे हात जमिनीवर असतात, त्याचं कर्तृत्वही बुलंद असतं.’ हा त्याचा विश्वास. ‘या जगातली सगळीच नाती शरीरसंबंधातून किंवा शरीरसंबंधासाठी निर्माण झालेली असतात. मित्र हे एकमेव मनाचं मनाशी असलेलं नातं आहे.’ ही त्याची श्रद्धा. पुनर्जन्माची त्याची व्याख्या पुनर्जन्माच्या नेहमीच्या कल्पनेला छेद देणारी सरळ, साधी. ‘प्रत्येक श्वासाशी आपण मरतच असतो, पुढचा श्वास म्हणजे पुनर्जन्मच.’ हे असं सहज तत्वज्ञान मांडत जगणारा हा बैरागी शब्दांच्या जंजाळात अडकत नाही, कारण त्याच्या लेखी ‘शब्द म्हणजेही अखेर भावनांचा आकारच.’ म्हणून हा त्या शब्दब्रम्हाच्याही पलीकडला शब्दांत वर्णिता न येणारा, पण या ललितबंधात निराकारातून साकार झालेला. अतिशय ओघवत्या भाषेत झुलणारा हा गावझुला वाचकाला, रसिकाला खिळवून ठेवतो. एक अनोखं गारूड आहे या कहाणीत, जे कल्पनेच्याही पलिकडच्या विश्वात घेऊन जातं आपल्याला. प्रत्येकाच्या मनात वसलेलं गाव, गावाकडची माती, तिथली नातीगोती, प्रथा, व्यथा सगळ्या आपल्या होऊन जातात आणि माणुसकीचा अलख जागवीत सृजनाची शिंपण करत गावोगाव फिरणा-या त्या अवलियाच्या मागे आपणही फिरत रहातो. चि. त्र्यं. खानोलकर, श्री. ना. पेंडसे, जी. ए. यांच्या साहित्यातली गावं, पात्रं जशी पिंगा घालत रहातात, अगदी तशीच या झुल्यातली निनावी पात्रं, अनोळखी गावं आपल्या स्वभाववैशिष्ट्यासह मनात रुंजी घालत झुलत आणि झुलवत रहातात.
या विलक्षण मनोव्यापाराचे चित्रण करणारे लेखक श्री. श्याम पेठकर यांच्याशी जेव्हा या पुस्तकासंबंधी चर्चा झाली, त्यावेळी त्यांनी संत गाडगेबाबा यांच्या संबंधात ऐकलेली एक दंतकथा सांगितली, डेबू शेतात राखण करत असताना एक साधू त्याच्याकडे आला. डेबूनं त्याच्याकडे दुर्लक्ष केलं तरी तो तिथेच ठिय्या मांडून बसला, त्यानं गरम गरम पानगे रांधून डेबूला खाऊ घातले आणि तो निघून गेला. पुढे दुस-या दिवशी डेबू काही कामानिमित्त गावाबाहेर गेला असता साधू गावात येऊन त्याची चौकशी करत होता, तर गावक-यांनी त्याला चोर-डाकू समजून हाकून लावला. डेबूला जेव्हा हे समजलं, तेव्हा तो त्या साधूच्या शोधात गाव सोडून निघून गेला. हाच डेबू म्हणजे संत गाडगेबाबा. या दंतकथेनं प्रेरित होऊन लेखकानं हे ललितबंध गुंफले. हे गाडगेबाबांचं चरित्र नाही, किंवा त्यांच्या चरित्रावर आधारित कहाणी नाही, हे बंध आहेत त्या व्यक्तिमत्वाचं अंतरंग उलगडण्याचा, त्याच्या मनात डोकावण्याचा प्रयत्न.
आपल्याच मनातल्या द्वंद्वाची गाथा असावी तसे हे बंध एका वेगळ्याच विश्वाची सफर घडवून आणतात. ‘त्या भिंतीमधल्या खिडक्या मात्र सौभाग्यवती जख्ख म्हातारीसारख्या हसतमुख.’ ‘अपेक्षांचा पांगुळगाडा न लावता जे काम केलं जातं ती पूजा असते.’ ‘पावलं नेहमीच प्रश्नात अडकलेली असतात. म्हणून त्यांचा आकार प्रश्रचिन्हांसारखा असतो.’ अशी सहज भाषा, सुभाषितं असावीत, तशी प्रासादिक वाक्यरचना, ब्लर्बवरची म. म. देशपांडे यांची पावले ही अप्रतिम कविता, मुखपृष्ठावरचं मातीवर ठेवलेलं खापराचं वाडगं आणि बांबूच्या काठीचं रूपक ही या पुस्तकाची आणखी काही खास वैशिष्ट्ये. मनात आत खोलवर रुजत जाणारं, संग्रही असावंच असं एक अप्रतिम पुस्तक
[अवतरण चिन्हांतली सगळी वाक्यं पुस्तकातली आहेत.]
गावझुला - लेखक श्याम पेठकर
मी क्रान्ति [आणि रूह सुद्धा] कविता माझा प्राण आहे. कविता माझं आयुष्य आहे. माझ्या वयाच्या १४ व्या वर्षी कविवर्य सुरेश भट यांनी गज़ल लिहिण्यासाठी मला प्रेरणा दिली, हे माझं पूर्वसंचित] कविता माझा प्राण आहे. कविता माझं आयुष्य आहे. माझ्या वयाच्या १४ व्या वर्षी कविवर्य सुरेश भट यांनी गज़ल लिहिण्यासाठी मला प्रेरणा दिली, हे माझं पूर्वसंचित मला आवडतं हिन्दुस्तानी शास्त्रीय संगीत, काव्य, साहित्य. चांगुलपणा आणि देव या गोष्टींवर माझा पूर्ण विश्वास आहे.निसर्ग, फ़ुलं, झाडं, नद्या, सागर, आकाश आणि जगातील प्रत्येक चांगली वस्तू मला आवडते. मी मराठी, हिन्दी, उर्दू [लिपी नाही, फक्त भाषा] काव्य लिहिते. [कधीकधी इंग्रजी सुद्धा मला आवडतं हिन्दुस्तानी शास्त्रीय संगीत, काव्य, साहित्य. चांगुलपणा आणि देव या गोष्टींवर माझा पूर्ण विश्वास आहे.निसर्ग, फ़ुलं, झाडं, नद्या, सागर, आकाश आणि जगातील प्रत्येक चांगली वस्तू मला आवडते. मी मराठी, हिन्दी, उर्दू [लिपी नाही, फक्त भाषा] काव्य लिहिते. [कधीकधी इंग्रजी सुद्धा] कधी कधी मी निराशावादी लिहिते, पण तरीही मी आशावादी आहे. जे होतं ते चांगल्यासाठी, याची मला खात्री आहे. मला आत्मशोध घ्यायला आवडतं, म्हणून माझ्या उर्दू काव्यासाठी माझं तखल्लुस [उपनाम] आहे "रूह" अर्थात "आत्मा." तर अशी मी, आणि या माझ्या कविता.


कायदे | mr.upakram.org

उपक्रम वाचनमात्र उपलब्ध आहे.
उपक्रम दिवाळी अंक २०१२
नवा परवलीचा शब्द मागवा.
 नैतिक पेचप्रसंग उभे करणारे काही प्रसंग जालावर डॉ खरे ह्यांच्या मिसळपावावरील लिखाणात वाचले. पदवीदरम्यान असलेल्या principles of ethics and cyber laws ह्या विषयाची मग आठवण झाली. त्यात चित्रविचित्र किस्से, निर्णयक्षमतेची कसोटी पाहणारे प्रश्न असत. त्यातली आमची उत्तरे व्यक्तिसापेक्ष बदलत. आम्ही उत्तरे काहीही दिली तरी चालत; पण योग्य ते जस्टिफिकेशन आम्हाला देता येते आहे की नाही; हे पाहिले जात.(वाद विवाद स्पर्धेप्रमाणे; कुठलीही बाजू मांडा; बक्षीस मिळू शकेल; पण तुमचा त्यातला अभ्यास दिसायला हवा.)
समाज रचनेला अर्थ आहे.
सध्याच्या समाज रचनेचा बारकाईने निरीक्षण केलं तर आपणास असे आढळून येईल कि,
नोकरी = अल्पबुद्धी कर्मतत्पर... कर्मचारी वर्ग  { स्वतःचे पोट भरण्यात सुख मानणारे }
शूद्र म्हणजे वरील पूर्ण स्तरांना सेवा पुरवणारे, त्याना त्यांच्या त्यांच्या कार्यात मदत करणारे.
धंदा = पैसे असलेले बुद्धीजीवी जे मोठ्या मोठ्या व्यवहारांस भांडवल पुरवताव व चालू करतात... व्यापारी वर्ग { स्वतः चे व स्वतःच्या कुटुंबाचे समृद्धी करण्यात सुख मानणारे }
समाजाच्या मानसिकतेत अनेकदा लंबकासारखे बदल घडून ती सतत सर्वोत्तम परिस्थितीच्या दोन्ही बाजूंना झुलती राहू शकते. सध्या बलात्काराच्या विषयावर लंबक वेगाने हलतो आहे. 'बलात्काराची तक्रार करण्याचा आणि शरीरसंबंधास केव्हाही नकार देण्याचा हक्क वेश्येलासुद्धा असतो' हे विधान किमान प्रथमदर्शनीतरी नैसर्गिक न्यायानुसारच वाटते. त्याला थोडा स्पिनः
आज अनेक देशांमध्ये रेप शील्ड कायदे आहेत. बलात्काराची तक्रार करणार्‍या व्यक्तीचे पूर्वायुष्य तपासू नये आणि तिची ओळख लपवावी असे दोन प्रकारचे कायदे लोकप्रिय आहेत. त्यांपैकी, पूर्वायुष्य तपासण्यावरील बंदी अधिक प्रचलित आहे.
ढोबळेंसारखे अधिकारी आम्हाला हवे आहेत का
नाना पाटेकरांनी नुकतेच "पुण्यातही ढोबळेंसारखा अधिकारी हवा" असे विधान केले आहे. वसंत ढोबळे यांना "मुंबईचे सिंघम" म्हणून ओळखले जात आहे. ढोबळे हे कोण आहेत, त्यांच्या कारकिर्दीचा थोडासा आढावा खालील लेखावरून येईल.
कॅरन क्लैन आणि बुलिइंग समस्या
कॅरन क्लैन या स्कूल बस मॉनिटरला काही शाळकरी मुलांनी त्रास देऊन हैराण केल्याची घटना अमेरिकेत गाजते आहे. त्याचा विडिओ इथे देण्याचा प्रयत्न करत आहे
आईची जात: सर्वोच्च न्यायालयाचा निर्णय
मिश्रजातीय संततीस आईची जात लावण्याचा अधिकार सर्वोच्च न्यायालयाने दिल्याची बातमी काही दिवसांपूर्वी लोकसत्तेत जाहीर झाली होती. यावर भाष्य करणारा एक विस्तृत लेख लोकप्रभा साप्ताहिकात प्रसिद्ध झाला आहे.
रजत गुप्ता आणि इनसायडर ट्रेडिंग
रजत गुप्ता या भारतीय वंशाच्या उद्योगपतीची केस काही काळ गाजते आहे. इनसायडर ट्रेडिंगच्या या भानगडीत गुप्ता यांनी राजारत्नमकडे फोडलेल्या बातमीने राजारत्नम यांना गेल्या वर्षी ११ वर्षांचा कारावास सुनावण्यात आला.
दर वर्षी पावसाळ्यात नालेसफाई, पाणी तुंबणे या विषयांवर चर्चा झडतात. सर्व चर्चा प्लॅस्टिकबंदीपाशी येऊन थांबतात. यापूर्वीही प्लॅस्टिकच्या पिशव्यांवर बंदी आणण्याची मोहीम राबवली गेली आहे आणि अयशस्वी ठरली आहे.
सत्यमेव जयते, घरगुती हिंसा आणि उपक्रम
मध्यंतरी उपक्रमावर एक प्रतिसाद नजरेस पडला. तो ताबडतोब वाचला नव्हता त्यामुळे त्यातील संपादित भागाबद्दल विशेष माहिती नाही.
निर्मल बाबा आणि प्रसार माध्यमे
निर्मल दरबार नावाचा कार्यक्रम अनेक प्रसिद्ध टीव्ही चॅनल्सवर गेली काही वर्षे दिसत असे. या कार्यक्रमातून निर्मलजीतसिंह नरुला हा इसम चमत्काराचे दर्शन घडवतो. हा कार्यक्रम स्थगित करण्याबद्दल न्यायालयाने आदेश दिले आहेत.


पर्यंत कमी दरातील उड्डाणे Bosnia Herzegovina - Bosnia Herzegovina उड्डाणे घेणारे हवाई परिवहन तिकीट बुकिंग - aviobilet.com

Questionsमेलिंग यादी साठी साइन अप करा
उड्डाणे कार भाड्याने हॉटेल्स
हाँटेलमध्ये BARent a Car मध्ये BAपहा मध्ये BAजाण्यासाठी मध्ये BABar & Restaurant मध्ये BAक्रीडा मध्ये BA
1 प्रौढ इकॉनॉमी क्लास तिकीट दर
एक चांगला ऑफर आढळले नाही एक शोध करून पहा
इस्तंबूल (SAW) → सारजेयेवो (SJJ)
एक चांगला ऑफर आढळले नाही एक शोध करून पहा
मेलिंग यादी साठी साइन अप करा
कॉपीराइट © 2015. Elitaire लिमिटेड - सर्व हक्क राखीव
आमच्या मोफत वृत्तपत्र मिळवा
आपण सर्वोत्तम ऑफर प्राप्त होईल


Sevayog: डब्ल्युडब्ल्युएफ़ तर्फे संवर्धन संशोधन व कृती प्रकल्पांसाठी लघुनिधी उपलब्ध

डब्ल्युडब्ल्युएफ़ तर्फे संवर्धन संशोधन व कृती प्रकल्पांसाठी लघुनिधी उपलब्ध
समन्वयक जयेश on 08 June 2010 / संकेत: पर्यावरण, प्रस्ताव
वन्यजीव संरक्षण व पर्यावरण संवर्धन या क्षेत्रातील अग्रेसर संस्था डब्ल्युडब्ल्युएफ़ तर्फे संवर्धन विषयात संशोधन करण्यासाठी किंवा प्रत्यक्ष संवर्धन कृती प्रकल्प हाती घेण्यास इच्छुक व्यक्तींसाठी स्मॉल ग्राण्ट्स प्रोग्राम अंतर्गत दोन लाख रुपयांपर्यंत निधी उपलब्ध करुन दिला जाणार आहे. खालील विषयांत लघु कालावधीचा कृती प्रकल्प राबवू इच्छिणार्‍या किंवा संशोधनास उत्सुक असणाया व्यक्तिंना प्रोत्साहित केले जाईल.
प्रजाती व अधिवास संदर्भातील समस्या व चिंता - नजिकच्या काळातील धोके (उदा. गिधाडांचे संवर्धन)
स्थानिक पर्यावरणीय समस्यांवर तोडगा काढण्यासाठी लोकांचा व संबंधित घटकांचा सहभाग वाढविणे
संवर्धन व नैसर्गिक संसाधनांच्या व्यवस्थापनातून स्थानीय जनजीवनाचा स्तर वाढविणे किंवा जैवविविधतेवर हानीकारक परिणाम कमी करणार्‍या जीवनशैलीला प्रोत्साहन देणे.
वन्यजीवांच्या संदर्भातील व्यवसायांची अंगे.
कमी ज्ञात असलेल्या किंवा अभ्यासलेल्या वन्य प्रजातींच्या स्थितीबद्दल जागरुकता निर्माण करणे.
पर्यावरणीय समस्यांवर जागरुकता निर्माण करण्यासाठी अभिनव कल्पनांचा उपयोग.
संवर्धनाच्या परिणामांसंदर्भातील वैयक्तिक अथवा सामुहिक कृती दर्शविणे.
आवेदनकर्त्यास संबंधित विषय अथावा भौगोलिक परिसराचे उत्तम ज्ञान असणे आवश्यक आहे. प्रकल्पाचा कालावधी ६ ते १२ महिन्यांपर्यंत असावा. तसेच त्याचा आवाका इतकाच असावा की त्यासाठी येणारा खर्च संपुर्णपणे किंवा अधिकतम सदर निधितूनच केला जावा. निवडलेल्या व्यक्तिंना हा निधी तीन ट्प्प्यांमध्ये उपलब्ध करुन दिला जाईल.
विषय डब्ल्युडब्ल्युएफ़ च्या ध्येय कार्यात भर घालणारा हवा. डब्ल्युडब्ल्युएफ़ च्या प्राधान्य क्षेत्रातील प्रकल्पांना प्राधान्य दिले जाईल.
कार्यकालावधीमध्ये सुस्पष्ट परिणाम साध्य करणारा प्रकल्प, जो अनुकरणीय व क्षमता वर्धनास पात्र असेल.
नैसर्गिक संसाधनांचे व्यवस्थापन व संवर्धनामध्ये लोकसहभागाला प्रोत्साहन देणारा प्रकल्प.
अभिनव मार्गांचा अंतर्भाव असणारा प्रकल्प जो संसाधनाचे प्रभाव दाखवेल.
प्रकल्पाची अत्यावश्यकता व गरज याची स्पष्ट व तर्कशुद्ध मांडणी.
अर्ज सादर करण्याची अंतिम तारीख १५ जून २०१० आहे. अर्ज व अन्य तपशीलासाठी डब्ल्युडब्ल्युएफ़ च्या संकेतस्थळास भेट द्या.
टीप: मराठी भाषांतरामुळे काही बाबतीत नेमका अर्थबोध न होण्याची शक्यता असू शकते कृपया संबंधित संकेतस्थळावरील माहिती प्रमाण मानावी.
या ब्लॉगवरील नवे लेखन इमेल द्वारे प्राप्त करण्यासाठी
आपला ईमेल पत्ता लिहा
अभिनव संकल्पना (4) आरोग्य (6) इंटरनेट (5) पर्यावरण (6) पुरस्कार (5) पुस्तक परिचय (1) प्रस्ताव (8) शासकीय योजना (6) शिक्षण (1) संस्था परिचय (1) सामाजिक उद्यम (11) सुक्ष्म व लघुवित्त (2) सेवा अध्ययन (7) सेवा प्रशिक्षण (4) सेवा शिक्षण (1) सेवानिधी (1)
महिन्यांनुसार आधीचे प्रकाशित लेख
Copyright 2010 Sevayog सर्व हक्क सुरक्षित. सामर्थ्यदाता ब्लॉगर


‘दिलखुलास’ मध्ये मुख्यमंत्री यांचे अपर मुख्य सचिव प्रवीण परदेशी गुरुवार, १७ मे, २०१८

मुंबई : माहिती व जनसंपर्क महासंचालनालय निर्मित ‘दिलखुलास' कार्यक्रमात ‘मुख्यमंत्री फेलोशिप कार्यक्रम’ या विषयावर मुख्यमंत्री यांचे अपर मुख्य सचिव प्रवीण परदेशी यांची विशेष मुलाखत घेण्यात आली आहे. ही मुलाखत शुक्रवार दि. १८ व शनिवार दि.१९ मे रोजी आकाशवाणीच्या अस्मिता वाहिनीवरून सकाळी ७.२५ ते ७.४० या वेळेत प्रसारित होणार आहे. मुख्यमंत्री यांच्या विशेष कार्य अधिकारी प्रिया खान यांनी ही मुलाखत घेतली आहे.
मुख्यमंत्री देवेंद्र फडणवीस यांची युवकांना प्रशासनात सामावून घेण्याची संकल्पना, या कार्यक्रमाचा उद्देश, मागील तीन वर्षापासून सुरू असलेला मुख्यमंत्री फेलोशिप कार्यक्रमाचा अनुभव, मुख्यमंत्री फेलोशिप २०१७ च्या कार्यक्रमातील फेलोज यांचे अनुभव, मुख्यमंत्री फेलोशिप कार्यक्रम २०१८ साठी अर्ज करण्यासाठी युवकांना केलेले आवाहन याविषयी सविस्तर माहिती 'दिलखुलास' कार्यक्रमात अपर मुख्य सचिव प्रवीण परदेशी यांनी दिली आहे.
'महान्यूज' मधील मजकूर आपण 'महान्यूज'च्या उल्लेखासह पुनर्मुद्रित केल्यास आम्हाला आनंदच वाटेल.


ध्यान (मेडीटेशन) आणि त्याचे फायदे.....१ | mr.upakram.org

उपक्रम वाचनमात्र उपलब्ध आहे.
उपक्रम दिवाळी अंक २०१२
नवा परवलीचा शब्द मागवा.
ध्यान (मेडीटेशन) आणि त्याचे फायदे.....१
निरनिराळ्या व्यवसायातील व्यक्तींच्या दिनक्रमाचा विचार केल्यास असे आढळते कि त्यांच्या कामाचे स्वरूप जरी वेगळे असले, काम करण्याची क्षमता जरी वेगळी असली तरीही निद्रा अथवा झोप हि सर्वाना सारखीच आवश्यक असते. फरक फारतर कोणाला कमी अथवा ज्यास्त झोपेची गरज असते इतकाच होईल. हा सर्वमान्य नियम सुद्धा शास्त्रज्ञांनी प्रयोगाद्वारे सिद्ध केला आहे. निद्रा हा ग्लानी मधून गाढ झोपेची पायरी गाठणे व कालांतराने जागृतावस्थेत येणे एवढाच साधा सरळ प्रकार नसून त्यात निश्चित अशा ४ पायऱ्या दाखविता येतात. खास इलेक्ट्रोड्सच्या सहाय्याने पापण्यांखाली होणारी जलद हालचाल (Rapid Eye Movement, REM) संथ हालचालींपेक्षा वेगळी अशी (non-REM) दाखविता येते. REM स्तरावरील झोपेतून जागे केले तर त्या वेळी त्या व्यक्तीस स्वप्न पडत असल्याचे निदर्शनास आले आहे. म्हणजेच स्वप्ने सर्वांनाच पडतात पण सर्वांच्या लक्षात रहात नाहीत असे म्हणता येईल. झोपेचे प्रमाण काही काळ कमी झाल्यास नंतरच्या झोपेत REM झोपेचे प्रमाण वाढते. REM झोपेत असताना सातत्याने उठवून एखाद्या व्यक्तीची झोप कमी केल्यास ती व्यक्ती चिडचिडी होते व गोंधळलेली असते आणि हि स्थिती निद्रा पूर्ववत होई पर्यंत राहते हे सुद्धा प्रयोगांती सिद्ध झाले आहे.
अपूर्ण निद्रा आणि मानसिक तणाव
म्हणजेच दिवसभराच्या श्रमाचे परिमार्जन करण्यासाठी निद्रा आणि मानसिक संतुलना व स्थिरतेसाठी निद्रा व त्यातील स्वप्ने आवश्यक आहेत. परंतु कित्येक व्यक्तींना त्यांच्या स्वभावामुळे अथवा कामाच्या प्रकारामुळे पडणाऱ्या ताणाचा, निव्वळ झोपेमुळे निचरा होऊ शकत नाही. मानसिक तणावामुळे झोप येत नाही आणि अपूर्ण झोपेमुळे तणाव वाढतो असे हे रहाटगाडगे चालूच राहते व त्याचा परिणाम प्रकृती बिघडण्यात होतो. जागृतावस्था, निद्रा आणि निद्रेतील स्वप्न पडणारा काळ या व्यतिरिक्त मानसिक तणाव कमी करणारा ४था प्रकार कोणता या प्रश्नाचे उत्तर म्हणून शास्त्रज्ञांनी ध्यान अथवा मेडीटेशन कडे बोट दाखवले आहे.
मेडीटेशन किती वेळ करावे
वैद्यकीयशाखेच्या विद्यार्थ्यांसमोर Transcendental Meditation (TM) वर भाषण करीत असताना एका विद्यार्थ्याच्या ‘आमची व्यवसायाची सुरवात झाल्यावर आम्हास रोजची १५ मिनिटे मेडीटेशनसाठी देण्यास वेळ कुठून असणार’ या खोचक प्रश्नाचे स्वामी महेश योगी यांनी दिलेले उत्तर मोठे मार्मिक होते. स्वामी म्हणाले कि धनुष्याला बाण लावल्यावर प्रत्यंच्या जी मागे खेचली जाते ती तो बाण ज्यास्तीत ज्यास्त पुढे पाठविण्यासाठी. त्याच प्रमाणे TM साठी दिलेली रोजची १० ते १५ मिनिटे आपणास ज्यास्त कार्यक्षम बनवतील.
मेडीटेशन केल्याने होणारे फायदे
मेडीटेशन करण्यासाठी आपणास बैठकीची सहज स्थीती धारण करता आली पाहिजे. ‘स्थिर सुखमासनम’ म्हटल्यावर भगवान पतंजली यांची प्रतिमा डोळ्यासमोर उभी रहाते व योगाभ्यास नजरेसमोर उभा राहतो. प्रत्येक आसनात भेदात्मक शिथीलतेचे (Differential Relaxation) तंत्र आत्मसात केल्यामुळे अंशात्मक मेडीटेशन होतेच. परंतु ‘आम्ही नियमित मेडीटेशन करतो’ असे सांगणाऱ्या व्यक्ती क्वचितच भेटतात. मेडीटेशन केल्याने फायदा होतो हे निर्विवाद सत्य आहे. मेडीटेशन केल्याने मानवी शरीरावर होणाऱ्या परिणामांची छाननी शास्त्रोक्त पदधतीने, आधुनिक विज्ञानाच्या सहाय्याने झाली आहे. उदाहरणार्थ नियमित ध्यान करणाऱ्या व्यक्तीच्या हृदयाची स्पंदने, रक्तदाब, श्वासाची गती आणि लय, मेटाबोलिक रेट इत्यादी मेडीटेशन न करणाऱ्यापेक्ष्या कमी असतात. अश्या प्रकारच्या संशोधनावर आधारीत निबंध ‘लांसेट’ व ‘सायंटीफिक अमेरिकन’ या सारख्या दर्जेदार शास्त्रीय संशोधन प्रसिद्ध करणाऱ्या मासिकात प्रसिद्ध झाला आहे. सध्या मेडीटेशन वर खूप संशोधन सुद्धा चालू आहे.
अर्थात अश्या प्रकारच्या बदलामुळे आपला काय फायदा होतो हा प्रश्न येतोच. मेडीटेशन पासून मिळणारे फायदे अनेक आहेत. मेडीटेशनचा अभ्यास नियमित केल्यास अशी व्यक्ती मानसिक दृष्ट्या अधिक सक्षम होते व त्यामुळे सिगारेट व दारू या सारख्या व्यसनापासून मुक्ती मिळण्यास मदत होते अथवा या व्यसनांची तीव्रता कमी करण्यास मदत होते. मानसिक तणाव कमी झाल्यामुळे मनोकायिक रोगांचा प्रतिकार करण्याची क्षमता वाढते. अस्थमा, अल्सर यासारख्या व्याधींवर मेडीटेशनचा सुपरिणाम पहावयास मिळतो.
विद्यार्थ्यांमध्ये स्मरणशक्ती सुधारते व त्यामुळे अभ्यासातील गती वाढते. विषयाचे नीट आकलन झाल्यामुळे वरिष्ठ अधिकारी व्यक्तींच्या नोकरीतील कामाचा दर्जा उंचावतो आणि काम समाधानपूर्वक होते असे पाहण्यात आले आहे. या सर्व गोष्टी तौलनिक दृष्टीने अभ्यास करून गणिती (Statistics) पद्धतीने सिद्ध करण्यात आल्या आहेत. प्रत्यक्षात मेडीटेशन म्हणजे काय व ते कसे केले जाते ते आपण पुढे पाहू.
मेडिटेशन केल्याने मनाला खूप शांत वाटते, राग आटोक्यात राह्तो, एकाग्रता वाढते, झोपेची आवश्यकता कमी होते, शरीराचा थकवा दूर होतो, शिवाय आरोग्य उत्तम राहते, ब्लडप्रेशर सारखे आजार दूर पळतात.
मेडिटेशन चे खूप प्रकार आहेत, हल्ली त्यासाठी क्लासेस पण असतात परंतु घरच्याघरी शिकता येणार असलेल्या कमी वेळखाऊ प्रकारांची माहिती मिळाल्यास आनंद होईल.
उल्हास गानू [17 Jan 2012 रोजी 17:02 वा.]
नवीन भाग टाकला आहे. प्रोत्साहनाबद्दल धन्यवाद.
नवीन भाग टाकला आहे. प्रोत्साहनाबद्दल धन्यवाद.
असे कुठलेही प्रकार औषधाऐवजी करू नयेत वा उपयोगी नाहीत. परंतु दोहोंच्या वापराने गुण वृन्द्धींगत होतात हे नक्की. अधुनिक संशोधनाची माहिती यथावकाश घेऊच.
प्रभाकर नानावटी [16 Jan 2012 रोजी 06:24 वा.]
दोनच दिवसापूर्वी मेडिटशनवर ३० - ३५ वर्षे संशोधन केलेले ब्रिटिश वैज्ञानिक डॉ. सुसान ब्लॅकमोर पुण्यात आल्या होत्या. त्यानी त्यांच्या संशोधनातून Transcendental Meditation (TM) च्या स्वामी महेश योगींचा पुरेपूर समाचार घेतला आहे. त्यांचे Consciousness: An Introduction. (Oxford University Press.) हे पुस्तक वाचल्यास मेडिटेशनचा फोलपणा लक्षात येऊ शकेल.
यात विज्ञानही नाही व वैद्यकशास्त्रही नाही. निदान हे उल्लेख तरी टाळायला हवे होते.
उल्हास गानू [17 Jan 2012 रोजी 16:37 वा.]
नानावटी यांच्या मताचा मी आदर करतो. परंतू मेडीटेशनच्या बाजुने व विरुद्ध असे दोन्ही बाजूने लिहिणारे आहेत. खरे तर चूक वा बरोबर ही मतेच मुळात subjective आहेत. हंसाचा नीर्-क्षीर विवेक असावा.
माझ्या बाबतीत संशोधक वृत्ती व पेशासुद्धा असल्यामुळे कुंडलिनीवर तसा माझाही विश्वास नाही. कुंडलिनी अस्तित्वात असेलही पण आपल्यासाठी तसे नाही असे धरून चालणे आपल्यासाठी चांगले. परंतू म्हणून आपण योग व ध्यान यांचे फायदे घेऊ नये असे थोडेच आहे उदा. मी नागपूरला जाणाऱ्या ट्रेन मध्ये जरी बसलो तरी माझे स्टेशन जर नाशिक वा भुसावळ असेल तर तेथे जाण्याचा फायदा मी (समाजाने) का घेऊ नये उदा. मी नागपूरला जाणाऱ्या ट्रेन मध्ये जरी बसलो तरी माझे स्टेशन जर नाशिक वा भुसावळ असेल तर तेथे जाण्याचा फायदा मी (समाजाने) का घेऊ नये जरूर घ्यावा. तद्वत कुंडलिनी नको पण आरोग्याचे फायदे का घेऊ नयेत
मी स्वत: (औषधांवर, रसायन शास्त्र इ.) शास्त्रीय संशोधन केले आहे. कुठल्याही प्रकारच्या अंधश्रद्धेला माझा विरोधच आहे व राहील. परंतू जुने तेच चांगले अथवा जुने सगळेच वाईट अशा दोन्ही टोकाच्या भूमिका पण बरोबर नव्हेत. त्यातले चांगले सर्वांकडे पोहोचलेच पाहिजे हा आपला आग्रह असावा असे वाटते.
या विषयावर लिहाच. मुद्दाम सुचवतो कि, या विषयावर श्री. नानावटी यांनी उपक्रमच्या २०१० च्या दिवाळी अंकात लेख लिहिला होता. त्याचा सर्वसाधारण सूर ध्यान वगैरे गोष्टी बकवास असून शास्त्रीय नाहीत असा काहीसा होता. तो लेख येथे वाचा:
आणि त्यावरच्या प्रतिक्रियाही वाचा:
मुळात ध्यान कसे करावे
ध्यानात आडवे येणारे धोके कोणते
ध्यान नेमके कशाचे करावे
ध्यान करताना कोणती काळजी घेतली पाहिजे
आणि सर्वात् महत्त्वाचा प्रश्न म्हणजे
आपल्याला ध्यान करता येऊ लागले आहे हे ध्यान करणार्‍याला कसे कळू शकेल
या प्रश्नांवर थोडा प्रकाश टाकला तर मेडिटेशन या अगडबंब जंजाळापेक्षा ध्यानावर ध्यान देण्यास मदत् होईल.
ध्यान म्हणजे डोक्यात् कोणतेही विचार् न आणता निर्विकारपणे बसण्याचा सराव असा माझा ढोबळ अंदाज् आहे.
पण् निर्विकारता असेल् तर् ध्यानातील पायर्‍या कशा
असा मी पुरता गोंधळलेलो आहे.
आपली लेखमाला वाचते आहे. पुढला भाग लवकर टाकावा.
Transcendental आणि सर्व साधारण आपण ध्यान म्हणतो त्या मध्ये काय फरक आहे


आंतरराष्ट्रीय | mr.upakram.org

उपक्रम वाचनमात्र उपलब्ध आहे.
उपक्रम दिवाळी अंक २०१२
नवा परवलीचा शब्द मागवा.
भारतीय लोकशाही, ६५ च युद्ध, कारगिल आणि शत्रूचा पण पॉइण्ट ऑफ व्ह्यू
पिलू मोदी हे नाव आज कुणाच्या फारस स्मरणात नाही. पण पेशाने स्थापत्य विशारद असणार्‍या या अष्टपैलु माणसाने भारतीय राजकारणावर पण काही काळ आपला ठसा उमटवला होता. पिलू मोदी हे त्यांचे समकालीन राजकारणी व तत्कालीन पाकिस्तानी बडे प्रस्थ झुल्फीकार अली भुट्टो यांचे जवळचे मित्र होते. त्यानी कॉलेज मध्ये एक्त्रच प्रवेश घेतला होता इतकेच नव्हे तर ते रूम मेट्स म्हणून पण एकत्र राहीले होते. अशा या त्यांच्या घनिष्ट मित्राला जनरल ज़ीया यानी लष्करी उठाव करून तुरुंगात टाकले व स्वताहा त्या देशाचे सर्वेसर्वा बनले. लष्करी हुकुमशाहाना कायम च जनाधार असणार्‍या नेत्याचे भय असते.
कालच एका मित्राशी बोलताना अमेरिका आणि भारत यातील फरक याविषयी चर्चा झाली .अमेरिकस्थ मंडळीची या विषयावर मते ऐकण्यास आनंद होईल .तसेच भारतात राहणार्‍या /इतर देशात राहणार्‍या मंडळींनीही आपली मते मांडवीत.
मुख्यत: खालील मुद्दे हाताळावेत , अशी अपेक्षा आहे...
1. सरकार या संकल्पनेची व्याप्ती व मर्यादा. ...कार्ये आणि लोकांच्या अपेक्षा.
2. विचार-आचार स्वातंत्र्य liberty आणि त्याचे फायदे /तोटे
3. आर्थिक स्वातंत्र्य ,समानता आणि विषमता व त्याचे परिणाम
4. जगाकडे /इतर देशांकडे पाहण्याचा /व्यवहार करण्याचा दृष्टीकोण / विचारसरणी किंवा strategic policy
इंग्लंड वास्तव्यातील अनुभव - भाग ४
भाग ३ मध्ये खालील प्रतिसाद दिला होता. तोच इथे लेख म्हणून प्रसिद्ध करत आहे.
इंग्लंड वास्तव्यातील अनुभव - भाग ३
रेल्वे, एनर्जी आणि पेन्शन
इंग्लंड वास्तव्यातले अनुभव-भाग २
काही काही अनुभव विलक्षण असतात. फार खोलवर परिणाम करून जातात. आज १२-१३ वर्षे झाली संगणक क्षेत्रात काम करून. इतकी वर्षे झाल्याने आणि बऱ्यापैकी टेक्निकाल आणि त्यातून प्रोडक्ट वाल्या कंपनी मध्ये काम केल्याने भलताच अहंगंड झाला होता. आपल्याला फार कळते आणि आपण फार हुशार आहोत असा की गोड गैरसमज. त्यातून हे गोरे सतत येत जाता कुठल्याही गोष्टीला ब्रीलीयंट, ग्रेट, एक्सलंट ह्याचा असा काही मारा करतात की आपल्याला म्हणजे मुठभर मासच चढते. पुन्हा प्रश्न पडतो की आपण तर असे काही लई भारी काम केले नाही मग इतके का कौतुक. हळूहळू लक्षात आले की ही त्यांची बोली भाषा आहे.
२००९ ते २०१२ असे तीन वर्ष इंग्लंड देशी वास्तव्य करण्याचा योग आला. एकंदरीत ३ शहरांमध्ये राहिलो. सर्व प्रथम आलो तेंव्हा साहेबाच्या देशात आपला कसा काय टिकाव लागायचा ह्याची चिंता होती. आपले विंग्रजी एकदम मराठोत्भाव त्यामुळे जरा धाक्धुकच होती. सुरवातीला जाम वैताग आला. ह्या गोऱ्या लोकांचे इंग्रजी पण आपल्या मराठी सारखेच कुस बदलते. म्हणजे वेल्श आणि स्कॉटिश लोकांचे इंग्रजी हे लंडन आणि सावुथ मधल्यांपेक्षा फारच वेगळे आहे. कंपनीच्या कामासाठी पहिल्यांदा जेंव्हा ग्लासगोचे विमान पकडले तेंव्हा आपण कुठल्या तरी वेगळ्याच प्रदेशात जात आहोत ह्याची जाणीव झाली. ते लोक काय बोलत होते तेच काही कळत नव्हते.
भारतीयांना भारतीय संस्कृती नकोशी झालीय का
भारतात आल्यावर नेहेमीच काही तरी बदल पाहायला मिळतो. अलीकडे लोकांचा सूर पूर्णपणे बदलेला आढळतो. सगळ्याच प्रांतामधले कर्मचारी जेव्हा एखादी गोष्ट नजरेस आणून द्यायची असेल त्यावेळी सांगतात - Here in India THEY do it like this.., THEY call it xyx ..., इत्यादी
 त्याचप्रमाणे पूर्वी Admin, Housekeeping चे लोक नमस्ते म्हणत असत, आता ते सुद्धा Hello Sir असेच म्हणतात.
त्याचप्रमाणे चित्रपट खूपच बदलेले दिसतात. कथा काही का असेना, काही भाग तरी परदेशात चित्रित झालेला आढळतो. किमान गाणी तरी.
परदेशी काम करणाऱ्यात भारताचा टक्का कमी
परदेशी काम करणाऱ्यात भारताचा टक्का कमी
मंडळी, माझ्या स्वत:च्या अनुभवावरून आणि माझ्या इतरत्र परदेशी काम करणाऱ्या मित्रांच्या बोलण्यात एक गोष्ट सतत प्रकर्षाने जाणवते ,ती म्हणजे परदेशी काम मिळवणे आणि करणे यामध्ये आपण भारतीय थोडे मागे आहोत.
तुम्हाला आश्चर्य वाटेल,पण १९८०-९० च्या काळात दुबई आणि इतर गल्फ कंट्रीज मध्ये बहुतांश म्हणजे ७०-८०% कर्मचारी भारतीय असायचे पण गेल्या १०-१५ वर्षापासून अरेबियन कंट्रीज मध्येही फिलिपिनो /मलेशियन/श्रीलंकन/पाकिस्तानी/बांगलादेशी /नेपाली /इजिप्शियन आणि उच्चपदावर ब्रिटीश/अमेरिकन नागरिकांचे प्रमाण वाढते आहे .
रजत गुप्ता आणि इनसायडर ट्रेडिंग
रजत गुप्ता या भारतीय वंशाच्या उद्योगपतीची केस काही काळ गाजते आहे. इनसायडर ट्रेडिंगच्या या भानगडीत गुप्ता यांनी राजारत्नमकडे फोडलेल्या बातमीने राजारत्नम यांना गेल्या वर्षी ११ वर्षांचा कारावास सुनावण्यात आला.
हफीज सईदसाठी ५६ करोड
हफिज सईद कोण आहे हे उपक्रमींना माहित असावे. अधिक माहिती येथे बघा: http://www.mr.upakram.org/node/3717


Ratnagiri News Vinay Natu interested from Konkan Padvidhar विनय नातू कोकण पदवीधर मतदारसंघातून लढणार | eSakal

विनय नातू कोकण पदवीधर मतदारसंघातून लढणार
शुक्रवार, 11 मे 2018
चिपळूण - विधानपरिषदेच्या स्थानिक स्वराज्य मतदारसंघासाठी भाजपने उमेदवार दिला नसला तरी कोकण पदवीधर मतदारसंघातून अनेकजण इच्छुक आहेत. त्यामुळे राष्ट्रवादीसह शिवसेनेसमोर विनय नातूंच्या रूपाने भाजप आव्हान उभे करण्याची शक्‍यता आहे.
हा मतदारसंघ पूर्वीपासून भाजपचाच बालेकिल्ला आहे परंतु राष्ट्रवादीने मागील निवडणुकीत भाजपची मक्तेदारी मोडून काढली होती. मात्र, भाजप पुन्हा या मतदारसंघावर वर्चस्व मिळवण्याच्या तयारीत असल्याचे दिसते. विधान परिषदेच्या कोकण पदवीधर मतदारसंघाची निवडणूक जूनमध्ये होण्याची शक्‍यता आहे. त्यासाठी इच्छुकांकडून मोर्चेबांधणीला सुरुवात झाली आहे.
चिपळूण - विधानपरिषदेच्या स्थानिक स्वराज्य मतदारसंघासाठी भाजपने उमेदवार दिला नसला तरी कोकण पदवीधर मतदारसंघातून अनेकजण इच्छुक आहेत. त्यामुळे राष्ट्रवादीसह शिवसेनेसमोर विनय नातूंच्या रूपाने भाजप आव्हान उभे करण्याची शक्‍यता आहे.
हा मतदारसंघ पूर्वीपासून भाजपचाच बालेकिल्ला आहे परंतु राष्ट्रवादीने मागील निवडणुकीत भाजपची मक्तेदारी मोडून काढली होती. मात्र, भाजप पुन्हा या मतदारसंघावर वर्चस्व मिळवण्याच्या तयारीत असल्याचे दिसते. विधान परिषदेच्या कोकण पदवीधर मतदारसंघाची निवडणूक जूनमध्ये होण्याची शक्‍यता आहे. त्यासाठी इच्छुकांकडून मोर्चेबांधणीला सुरुवात झाली आहे.
कोकण पदवीधर मतदारसंघातून निवडणूक लढविण्यासाठी मी इच्छुक असून पक्षाकडे उमेदवारीची मागणी केली आहे.
-डॉ. विनय नातू, माजी आमदार
राष्ट्रवादीचे निरंजन डावखरे या मतदारसंघाचे प्रतिनिधित्व करतात. राष्ट्रवादीच्या तिकिटावर पुन्हा निवडणूक लढवण्याची घोषणा त्यांनी केली आहे; परंतु स्थानिक स्वराज्य संस्था मतदारसंघाच्या निवडणुकीत उमेदवार पळवापळवीचा अनुभव सर्वांना आला. त्यामुळे या निवडणुकीतही तशी शक्‍यता आहे.
कोकण पदवीधर मतदारसंघासाठी २०१२ मध्ये झालेल्या निवडणुकीत १ लाख ९ हजार मतदार नोंदणी झाली होती. आगामी निवडणुकीसाठी आतापर्यंत ९० हजार २५२ इतकी मतदार नोंदणी झाली आहे. २० हजारांनी पदवीधर मतदार संख्या घटली आहे.
काँग्रेसचा सोमवारी मूकमोर्चा; भाजप सरकारचा निषेध करणार
पुणे : भाजपने चार वर्षांत जनतेची फसवणूक केली आहे. त्यांची ही कारकीर्द काळीकुट्ट असल्याचा आरोप शहर काँग्रेसने केला असून, सोमवारी (ता. 28) मूकमोर्चा...
मोदी सरकारची चार वर्षांतली मर्मदृष्टी (प्रा. प्रकाश पवार)
राजकारण घडवण्याची चर्चाविश्‍वं गेल्या चार वर्षांत- म्हणजेच भाजपचं सरकार केंद्रात सत्तारूढ झाल्याच्या काळात - बदलली. परिणामी, "राजकारण म्हणजे लोकांचं...
प्रेमाची 'सेकंड इनिंग' (आदित्य महाजन)
राम कपूर आणि साक्षी तंवर यांची "केमिस्ट्री' रसिकांची अतिशय आवडती. तिचा पुन्हा एकदा अनुभव देणारी "कर ले तू भी मोहब्बत' ही वेब सिरीज प्रेमाच्या "सेकंड...
ओळखा तुमची 'पत' (नंदिनी वैद्य)
कर्ज घेताना किंवा इतर वेळीसुद्धा आपण "सिबिल क्रेडिट स्कोअर' हा शब्द ऐकून असतो. हा "स्कोअर' म्हणजे नेमकं असतं काय, "सिबिल' म्हणजे काय, हा स्कोअर कसा...
विकासाला लोक चळवळीचे स्वरूप : मोदी
नवी दिल्ली : गेल्या चार वर्षांत देशाचा विकास हा लोक चळवळीचा भाग बनल्याचे प्रतिपादन पंतप्रधान नरेंद्र मोदी यांनी आज केले. केंद्रातील भाजपप्रणीत...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


Death due to no helmet हेल्मेट नसल्याने घात! | eSakal

मंगळवार, 8 मे 2018
मुंबई - राज्यात गेल्या वर्षी तब्बल 4,114 दुचाकीस्वारांचा रस्त्यांवरील अपघातात मृत्यू झाला. यातील 75 टक्के चालकांनी हेल्मेट घातले नव्हते, असे राज्य महामार्ग पोलिसांच्या अहवालात नमूद केले आहे.
मुंबई - राज्यात गेल्या वर्षी तब्बल 4,114 दुचाकीस्वारांचा रस्त्यांवरील अपघातात मृत्यू झाला. यातील 75 टक्के चालकांनी हेल्मेट घातले नव्हते, असे राज्य महामार्ग पोलिसांच्या अहवालात नमूद केले आहे.
महामार्ग पोलिसांनी अपघाताच्या कारणांचा शोध घेतला. महामार्गांवर रात्री वीज नसणे, चालकाचे नियंत्रण सुटणे, मद्यपान, रस्त्यावर पसरलेली खडी, रेती आणि तेलामुळेही अपघात होतात, असे अहवालात म्हटले आहे. रस्त्यावरील खोदकामही अनेक वेळा मृत्यूचे कारण ठरले आहे. राज्यात गतवर्षी सुमारे 35,853 अपघातांची नोंद झाली. त्यात 11,220 गंभीर अपघात होते. यात 12,664 जणांचा मृत्यू झाला असून, 32,128 जण जखमी झाले आहेत. यात सर्वाधिक 34 टक्के अपघात हे दुचाकीस्वारांचे होते.
मुंबई, ठाणे, नवी मुंबई आदी शहरात हेल्मेट सक्तीला दुचाकीस्वार प्रतिसाद देत असल्याचे दिसते. मात्र, ग्रामीण भागात फारसे हेल्मेट वापरले जात नाहीत. पोलिसांकडून कारवाई होऊ नये, याकरिता तात्पुरते हेल्मेट वापरले जाते. दुचाकीस्वारांच्या मृत्यूचा हा आकडा म्हणजे धोक्‍याची घंटा असल्याचे एका अधिकाऱ्याने सांगितले. दुचाकीप्रमाणेच ट्रक, लॉरी, टॅंकर अपघातात 1,928 जणांचा मृत्यू झाल्याची नोंद आहे.
दुचाकी अपघातात मृत्यू होणाऱ्यांची संख्या वाढत आहे. 75 टक्के मृत्यू हे हेल्मेट नसल्यामुळे झाले आहेत. त्यामुळे हेल्मेटबाबत प्रभावी जनजागृती होणे गरजेचे आहे.
- विजय पाटील, अधीक्षक, महामार्ग पोलिस (मुख्यालय)
- 2017 - 90 सायकलस्वारांचा मृत्यू
- 2018 - मार्चपर्यंत 3,055 गंभीर अपघात
वर्ष आणि अपघात (मार्चअखेर)
पुण्यात ठाकरे कलामंदिराचे काम संथ गतीने
पुणे : यशवंतराव चव्हाण नाट्यगृहाच्या जागेतच बाळासाहेब ठाकरे कलामंदिराचे बांधकाम गेल्या दोन वर्षांपासून संथ गतीने सुरू आहे. वीस कोटी रुपयांचा हा...
पुणे-सोलापूर महामार्ग बनतोय मृत्यूचा सापळा
कळस : पुणे- सोलापूर राष्ट्रीय महामार्गावर अपघातांची वाढती संख्या विचारात घेता हा महामार्ग मृत्यूचा सापळा बनल्याचे बोलले जात आहे. ...
पॉकेट बुक्‍सचं विश्व (विजय तरवडे)
इंग्लिशमध्ये पुस्तकांच्या हार्ड कव्हर आवृत्त्या असतात आणि त्या महाग असतात. प्रवासात वगैरे वाचण्यासाठी वाचक त्याच पुस्तकांच्या पेपर बॅक किंवा पॉकेट...
ओळखा तुमची 'पत' (नंदिनी वैद्य)
कर्ज घेताना किंवा इतर वेळीसुद्धा आपण "सिबिल क्रेडिट स्कोअर' हा शब्द ऐकून असतो. हा "स्कोअर' म्हणजे नेमकं असतं काय, "सिबिल' म्हणजे काय, हा स्कोअर कसा...
नागरीकरणाच्या प्रक्रियेचा नेटका वेध (सुनील माळी)
झपाट्यानं वाढणाऱ्या नागरीकरणानं निर्माण होणाऱ्या समस्यांना यशस्वीरित्या तोंड देण्यासाठी नगरनियोजनाची शास्त्रशुद्ध अंमलबजावणी करण्याचे प्रयत्न जगभर...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


चर्पटपंजरिकास्तोत्रम - विकिबुक्स

येथे जा:	सुचालन, शोध
आंतरबन्धू विकिप्रकल्प पुनर्निर्देशन: चर्पटपंजरिकास्तोत्रम हा लेख/ हि लेखमाला मराठी विकिस्रोत या बंधू प्रकल्पात s:mr:चर्पटपंजरिकास्तोत्रम येथे स्थानांतरीत केला गेला/ केली गेली आहे. आणि s:वर्ग:मराठी विकिबुक्स प्रकल्पातून स्थानांतरीत वर्गिकरणाने वर्गीकृत केले आहे.
नेमके काय केले आहे मी काही मदत करू शकतो का मी काही मदत करू शकतो का
सध्या मराठी 'विकिबुक्स'मध्ये मुख्यत्वे मूळ स्रोत ग्रंथाचा भरणा चुकीने झाला आहे.वस्तुतः चर्पटपंजरिकास्तोत्रम आणि मराठी भाषेतील कॉपीराईटफ्री-प्रताधिकार मुक्त विशेषतः सन १९५२ पुर्वी मृत्यू झालेल्या सर्व साहित्यिकांचे तत्सम मूळ ग्रंथसंपदा चर्पटपंजरिकास्तोत्रम नावाने मराठी विकिस्रोत या संबंधीत बन्धू प्रकल्पात स्थानांतरीत केली आहे. आपण केलेले कॉपीराईटफ्री-प्रताधिकार मुक्त लेखन http://mr.wikisource.org येथे व्यवस्थित हलवले गेले आहे का  याची खात्रीकरून घेण्यात मराठी विकिस्रोत प्रकल्पात s:mr:चर्पटपंजरिकास्तोत्रम लेख/लेखमाला तपासून साहाय्य करा.
मराठी भाषेतील 'विकिबुक्स'मध्ये आपले स्वागत आहे. विकिबुक्स प्रकल्पाचा मूख्य् उद्देश शैक्षणिक दृष्टिकोनातून आंतरजालावर नवी मुक्त पाठ्य पुस्तक निर्मिती व्हावी असा मर्यादीत आहे. विकिबुक्स हे दालन पूर्वप्रकाशित चर्पटपंजरिकास्तोत्रम ग्रंथा करिता मूळीच नाही. प्रताधिकार मुक्त (कॉपीराईट फ्री) पूर्वप्रकाशित चर्पटपंजरिकास्तोत्रम ग्रथांकरिता कृपया विकिस्रोत या बन्धूप्रकल्पाकडे जावे.
जानेवारी २०१७ मध्ये वगळावयाचे मराठी विकिस्रोतात स्थानांतरीत लेख
येथे काय जोडले आहे
हे पान उधृत करा
या पानातील शेवटचा बदल १९ एप्रिल २०१४ रोजी ०२:२१ वाजता केला गेला.
येथील मजकूर हा क्रियेटीव्ह कॉमन्स अट्रीब्युशन/शेअर-अलाईक लायसन्स या अंतर्गत उपलब्ध आहेत;अतिरिक्त अटी लागू असू शकतात. अधिक माहितीसाठी हे बघा वापरण्याच्या अटी.


विनोबा भावे आध्यात्मिक वन लायनर्स अती दूर पाहणे आणि मुळीच न पाहणे हे ठेच लागण्याचे दोन उत्तम उपाय आहेत. | mr.upakram.org

उपक्रम वाचनमात्र उपलब्ध आहे.
उपक्रम दिवाळी अंक २०१२
नवा परवलीचा शब्द मागवा.
विनोबा भावे आध्यात्मिक वन लायनर्स अती दूर पाहणे आणि मुळीच न पाहणे हे ठेच लागण्याचे दोन उत्तम उपाय आहेत.
या आठवड्याच्या सुट्टीत इंटरेनेटवर लक्ष्मीबाई टिळक आणि प्रभाकर माचवे यांचे काही लिखाण शोधत असताना, अचानक हाती घबाड सापडले. ओस्मानिया विद्यापीठ च्या साईटवर बरीच मराठी पुस्तके डिजिटल स्वरूपात ठेवली आहेत. त्यात माझ्या आवडीच्या लेखकांपैकी विनोबा भावे यांचा १९४६ सालात प्रसिद्ध झालेला विचारपोथी नावाचा एक ग्रंथ सापडला. पुस्तक प्रथम अधाशासारखे उतरवून घेतले. स्कॅन करून पिडिएफ केलेले असल्यामुळे समोर ठेवून स्वत: टंकलेखन केलेले आहे. टायपिंग च्या मर्यादेमुळे मला आवडलेले काही निवडक उतारे येथे देत आहे.
शिर्षक : विचार पोथी
दुसरी आवृत्ति १९४६ ( प्रथम कधी प्रसिद्ध झाले ते माहीत नाही.)
एकूण ७३६ वाक्ये किंवा वचने
हे विचार सुभाषिता सारखे नाहीत सुभाषिताला आकार लागतो हे जवळजवळ निराकार आहेत.
इंग्रजी मध्ये वन लायनर प्रसिध्द आहेत. खालचा प्रकार त्या वन लायनर सारखाच आहे.
1.सत्तेचा अभिमान, संपत्तीचा अभिमान, बळाचा अभिमान, रूपाचा अभिमान, कुळाचा अभिमान, विद्वतेचा अभिमान, अनुभवाचा अभिमान, कर्तुत्वाचा अभिमान, चारित्र्याचा अभिमान,हे अभिमानाचे नउ प्रकार आहेत. पण मला अभिमान नाही असे भासणे ह्यासारखा भयानक अभिमान नाही.
2. आई तु मला जे दिलेस ते कोणीच दिले नाही, पण तु मेल्यावर जे देत आहेस, ते तू ही जिवंतपणी दिले नाहीस. आत्म्याच्या अमरत्वाचा एवढाच पुरावा मला बस आहे.
3.आमची आई म्हणे, "देशे काले च पात्रे च हे एक थोतांड आहे. दयेने वागावे म्हणजे झाले." मी म्हणे, "अपात्री दान करण्यात दान घेणाऱ्याचे ही अकल्याण आहे." ह्या वर तीचे उत्तर ठरलेले होते, "पात्र-अपात्र आपण कोण ठरवणार जो गरज मागायला आला तो परमेश्वरच असतो,"
4.गीता अनासक्ति सांगते. पण ईश्वरात आसक्त हो म्हणतेच.
5.छातीवर पिस्तूल रोखून धान्य लुबाडणे आणि सोन्याची मोहोर देउन ते विकत घेणे ह्यांत पुष्कळवेळा मुळीच फरक नसतो.
6.स्वधर्म सहजप्राप्त असतो. मुलाला दूध पाजण्याचा धर्म आई मनुस्म्रृतीतून शिकत नाही.
7.मला बाहेरून किती मिळाले आणि माझे स्वत:चे आतले किती, हे मी पाहतो तेंव्हा माझे स्वत:चे असे काही उरत नाही. ‘इदं न मम’ ही भावना करण्याचे मला काहीच कारण नाही.
8.धुमसत असताना प्रगट होऊ नये. पेटल्यावर दिसेलच.
9.स्वप्न म्हणजे झोपेत जागणे, आणि अनवधान म्हणजे जागृतीत निजणे, पुष्कळवेळा ही एकमेकांची कार्यकारणे असतात.
10.हिमालय उत्तरेस का आहे मी त्याला उत्तरेस राहू दिले म्हणून. मी उद्या त्याच्या उत्तरेस जाऊन बसलो म्हणजे तो दक्षिणेकडे फेकला गेलाच की.
11.व्यासांनी विष्णु सहस्त्रनाम लिहीले त्यात आधी ॐकाराचा उच्चार केला आहे, ॐ हे विष्णु सहस्त्रनामाचे अतिसंक्षिप्त रूप आहे.
12.गायत्रीत व्यक्तीगत उपासनेचा मानेलेला आहे. पण ’धीमहि’ -आम्ही ध्यान करतो- हे बहुवचनी पद समुदायाचे सूचक आहे. ंहणजे गायत्री उपासना व्यक्तीने करावयाची आहे, पण ती आपल्या ठिकाणी सर्व समुदायाची-विश्वात्म्याची-कल्पना करून करायची आहे.
13.पाश्चात्य भाषेत ’संताचे अनुवर्तन’ असा प्रयोग आढळून येतो आपल्याकडे ’संताचे गुणगान’ म्हणतात. ’गुणगान’ म्हणण्यात नम्रता आहे पण त्यात ’अनुवर्तन’ गृहीत असेल तरच ती नम्रता शोभेल
14.कमीत कमी परिग्रहातून ज्यास्तीत ज्यास्त कस कसा काढावा हे अपरीग्रह शिकवतो.
15.वेदार्थ स्वच्छ समजत असेल, घटकाभर समाधी लागत असेल, नामस्मरणाने सात्विक भाव उमटत असतील म्हणून काय झाले आचरणात उतरेल तेच खरे.
16.जीवनात भिती राखली म्हणजे मरण निर्भय होईल.
17.वेदात सहते या धातुचे दोन अर्थ आहेत; एक सहन करणे आणि दोन, जिंकणे. जो सहन करतो तोच जिंकतो.
18.नम्रता म्हनजे लवचिकपणा. लवचिकपणात तणावाची शक्ती आहे, जिंकण्याची कला आहे आणि शौर्याची पराकष्टा आहे.
19.अल्प श्रद्धेच्या माणसाला लोक परमार्थ पचनी पडू देत नाहीत, हा लोकांचा उपकार आहे.
20.निंदास्तुतींची वजाबाकी करणारा मनुष्य आपोआप मोकळा होतो.
21.दोन धर्माचा कधीही झगडा नसतो. सर्व धर्माचा अधर्माशी झगडा असतो.
22.अर्थ म्हणतो, ’हक्काचे रक्षण करणे हे कर्तव्य आहे’ धर्म म्हणतो, ’ कर्तव्य करीत राहणे हा हक्क आहे’.
23.पर म्हणजे दुसरा तसेच पर म्हणजे श्रेष्ठ. दुस~याला आपल्यापेक्षा श्रेष्ठ मानून चालावे ही साधकाची मनोभूमिका.
24.संन्यास ही नोट आहे तर कर्मयोग हे नाणे आहे, किंमत एकच.
25.सर्वच प्रश्न सोडवून सुटणारे नसतात. काही प्रश्न सोडून दिले की सुटतात.
26.’यथेच्छसि तथा कुरू’ असे सांगून पुनः ’मामेकं शरणं व्रज’ आहेच. स्वतंत्रतेने संयमाला वरावे ह्यात स्वारस्य आहे.
27.अंकुर केव्हा फुटावा हे पेरणा~याच्या हातापेक्षा गव्हाला अधिक समजते.
28.नेहमी अपयश येते ह्यात आश्र्चर्य नाही. यश म्हणजे समाप्ती. ती नेहमी कशी येईल
29.तू म्हणतोस-- प्रयोगावरून ठरले म्हणून पक्के. मी म्हणतो-- प्रयोगावरून ठरले म्हणूनच कच्चे.
 “असे न म्हणता "माझा काय उपयोग" असे म्हणावे. म्हणजे उपयुक्ततावादाचे सार्थक होईल.
31.अती दूर पाहणे आणि मुळीच न पाहणे हे ठेच लागण्याचे दोन उत्तम उपाय आहेत.
32.अभय दोन प्रकारचे असते. आपण कोणास न भिणे, आणि आपले कोणास भय न वाटणे. हे दुहेरी अभय आहे.
पण विनोबाजींचे बहुतांश लिखाण हे उपदेशात्मक असते त्यामुळेच कधी कधी थोडेसे वाचून झाले की कंटाळवाणे वाटते. पारंपरिक भारतीय विचार वगैरे त्यातून डोकावत राहतात.
त्यांच्या टाइपच्या पुढील वाक्यांमुळे मला व्यावसायिक व व्यावहारिक जीवनात जबरदस्त आपटी खावी लागली.
खरे बोलावे. साधे रहावे. उगाच भपका कशाला दुसर्‍यांना माफ करावे. समजून घ्यावे.भलेपणाने वागावे.
उगाच कुणाला वाइट्-साइट बोलू नये.(म्हनजे थोडक्यात सगळी टिंगल टवाली गायब. गजाल्या गायब. कट्टे गायब्.दोसत कंपनी गाय्ब.) मेहनत करावी. मेहनत केली असेल तर त्याचे श्रेय मिळेलच. श्रेय मुद्दम घेण्याचा प्रयत्न करू नये.
आपली चूक कबूल करावी.दुसर्‍याच्या चुका उगाच प्रकाशझोतात आणू नये.


50languages मराठी - आफ्रिकान्स नवशिक्यांसाठी | उभयान्वयी अव्यय ४ = Voegwoorde 4 |

Home > 50languages.com > मराठी > आफ्रिकान्स > अनुक्रमणिका
जरी टी.व्ही. चालू होता तरीही तो झोपी गेला.
जरी उशीर झाला होता तरीही तो थोडावेळ थांबला.
जरी आम्ही भेट ठरवली होती तरीही तो आला नाही.
टी.व्ही. चालू होता तरीही तो झोपी गेला.
उशीर झाला होता तरीही तो थोडावेळ थांबला.
आम्ही भेट ठरवली होती तरीही तो आला नाही.
त्याच्याकडे परवाना नाही तरीही तो गाडी चालवतो.
रस्ता निसरडा आहे तरीही तो गाडी वेगात चालवतो.
दारू प्यालेला आहे तरीही तो त्याची सायकल चालवत आहे.
परवाना नसूनही तो गाडी चालवतो.
रस्ता निसरडा असूनही तो गाडी वेगात चालवतो.
दारू प्यालेला असूनही तो मोटरसायकल चालवतो.
तिने महविद्यालयीन उच्चशिक्षण घेतले आहे तरीही तिला नोकरी मिळत नाही.
वेदना होत आहेत तरीही ती डॉक्टरकडे जात नाही.
तिच्याकडे पैसे नाहीत तरीही ती गाडी खरेदी करते.
तिने महविद्यालयीन उच्चशिक्षण घेतले आहे तरीही तिला नोकरी मिळत नाही.
वेदना होत आहेत तरीही ती डॉक्टरकडे जात नाही.
तिच्याकडे पैसे नाहीत तरीही ती गाडी खरेदी करते.
तरुण लोक वयाने मोठ्या लोकांपेक्षा वेगळ्याप्रकारे शिकतात
तुलनेने लहान मुले भाषा पटकन शिकतात. विशिष्ट प्रकारे मोठे लोक यासाठी खूप वेळ घेतात. मुले मोठ्यांपेक्षा चांगल्या प्रकारे शिकत नाहीत. ते फक्त वेगळ्या प्रकारे शिकतात. जेव्हा आपण भाषा शिकतो तेव्हा बुद्धीला खरोखरच मोठे काम पार पडावे लागते. बुद्धीला एकाच वेळेस खूप काही गोष्टी शिकायला लागतात. जेव्हा एखादा माणूस भाषा शिकत असतो तेव्हा तो फक्त त्याच गोष्टीबाबत पुरेसा विचार करत नाही. नवीन शब्द कसे बोलायचे हे ही त्याला शिकावे लागते. त्यासाठी भाषा इंद्रियांना नवीन हलचाल शिकावी लागते. नवीन परिस्थितींना प्रतिक्रिया देण्यासाठी बुद्धीलाही शिकावे लागते. परकीय भाषेत संवाद साधणे हे आव्हानात्मक असेल. मात्र मोठे लोक जीवनाच्या प्रत्येक काळात भाषा वेगळ्याप्रकारे शिकतात. अजूनही 20 ते 30 वय वर्षे असलेल्या लोकांचा शिकण्याचा नित्यक्रम आहे. शाळा किंवा शिक्षण हे पूर्वीप्रमाणे दूर नाही. म्हणूनच बुद्धी ही चांगल्या प्रकारे प्रशिक्षित झाली आहे. निकाली बुद्द्बी उच्च स्तरावर परकीय भाषा शिकू शकते. 40 ते 50 या वयोगटातील लोक अगोदरच खूपकाही शिकलेले आहेत. त्यांची बुद्धी या अनुभवामुळे फायदे करून देते. हे नवीन आशयाबरोबर जुन्या ज्ञानाचाही चांगल्या प्रकारे मेळ घालते. या वयात ज्या गोष्टी अगोदरच माहिती आहेत त्या खूप चांगल्या प्रकारे शिकतात. उदाहराणार्थ, अशा भाषा ज्या आपल्या आधीच्या जीवनात शिकलेल्या भाषेशी मिळत्याजुळत्या आहे. 60 किंवा 70 वयोगटातील लोकांना विशेषतः खूप वेळ असतो. ते कधीकधी सराव करू शकतात. विशेषतः हेच भाषेच्या बाबतीत महत्वाचे आहे. उदाहरणार्थ विशेषतः मोठे लोक परकीय भाषांचे लेखन चांगल्या प्रकारे शिकतात. एखादा प्रत्येक वयोगटात यशस्वीपणे शिकू शकतो. बुद्धी किशोरावस्थे नंतरही नवीन चेतापेशी बनवू शकते. आणि हे करताना आनंदही लुटते.
Contact book2 मराठी - आफ्रिकान्स नवशिक्यांसाठी


50languages मराठी - चीनी नवशिक्यांसाठी | गप्पा १ = 简单对话 1 |

आपल्याला संगीत आवडते का
मला शास्त्रीय संगीत आवडते.
ह्या माझ्या सीडी आहेत.
आपण कोणते वाद्य वाजवता का
हे माझे गिटार आहे.
आपल्याला गाणे गायला आवडते का
आपल्याला मुले आहेत का
आपल्याकडे कुत्रा आहे का
आपल्याकडे मांजर आहे का
ही माझी पुस्तके आहेत.
मी सध्या हे पुस्तक वाचत आहे.
आपल्याला काय वाचायला आवडते
आपल्याला संगीत मैफलीला जायला आवडते का
आपल्याला नाटक पहायला / नाटकला जायला आवडते का
आपल्याला संगीतिकेला जायला आवडते का
लहान असताना तुम्ही तुमची भाषा कोणाकडून शिकली नक्कीच तुम्ही म्हणाल: आईकडून नक्कीच तुम्ही म्हणाल: आईकडून जगातील बरेच लोक तसा विचार करतात. सर्वच राष्ट्रांमध्ये मातृभाषा हा शब्द प्रचलित आहे. इंग्रजी आणि चायनीज या भाषा यासोबत परिचित आहेत. कदाचित आई आपल्या पाल्याबरोबर अधिक वेळ व्यतीत करते म्हणून असे वाटत असेल. परंतु, अलीकडील संशोधन वेगळाच निष्कर्ष काढते. या संशोधनाप्रमाणे आपली भाषा ही आपल्या वडिलांची भाषा आहे. संशोधकांनी जनुकीय बाबी आणि मिश्र जमातींची भाषा या गोष्टी अभ्यासलेल्या आहेत. अशा जमातींमध्ये पालक वेगवेगळ्या संस्कृतीमधून असतात. या जमाती हजारो वर्षापूर्वी अस्तित्वात आल्या होत्या. यासाठी मोठ्या प्रमाणावरील स्थलांतर हे मोठे कारण होते. या मिश्र जमातींच्या जनुकीय बाबी तपासण्यात आल्या. त्यानंतर त्याचे जमातींच्या भाषेशी तुलना करण्यात आली. बर्‍याच जमाती त्यांच्या पुरुष पूर्वजांच्या भाषा बोलतात. म्हणजेच, देशाची भाषा ही Y गुणसुत्रापासून आली आहे. म्हणून, माणसाने (पुरुष) त्यांच्याबरोबर परकीय देशांमध्ये त्यांची भाषा नेली. आणि तेथील महिलांनी पुरुषांची नवीन भाषा स्वीकारली. परंतु, आज देखील आपल्या भाषेवर वडिलांचा मोठा प्रभाव आहे. कारण, जेव्हा लहान मुले शिकत असतात तेव्हा ते त्यांच्या वडिलांच्या भाषेकडे अभिमुख होतात. वडील त्यांच्या मुलांबरोबर तुलनेने कमी बोलतात. पुरुषांची वाक्यरचना ही स्त्रियांपेक्षा खूपच सोपी असते. यामुळेच वडिलांची भाषा ही लहान मुलांना योग्य असते. त्यांना कोणतेही ओझे वाटत नाही आणि भाषा शिकण्यास देखील सोपे जाते. म्हणून लहान मुले बोलताना आईची नक्कल न करता वडिलांची नक्कल करतात. नंतर, आईचा शब्दकोश मुलांच्या भाषेला आकार देतो. अशाप्रकारे, आई आणि वडील आपल्या भाषेवर परिणाम करतात. म्हणून यास पालकांची भाषा असे म्हणणे उत्तम राहील
Contact book2 मराठी - चीनी नवशिक्यांसाठी


आंतोन ब्रुकनर - विकिपीडिया

येथे जा:	सुचालन, शोधयंत्र
सप्टेंबर ४, इ.स. १८२४
ऑक्टोबर ११, इ.स. १८९६ (वयः ७१)
आंतोन ब्रुकनर (जर्मन: Anton Bruckner; सप्टेंबर ४, इ.स. १८२४ - ऑक्टोबर ११, इ.स. १८९६) हा एक ऑस्ट्रियन संगीतकार होता. सिंफनी रचनांमध्ये त्याचे योगदान मौल्यवान मानले जाते. त्याच्या कारकीर्दीत ब्रुकनरला अनेक टीकाकारांनी निंदले होते परंतु त्याच्या मृत्यूनंतर त्याच्या रचनांना प्रसिद्धी मिळाली. अ‍ॅडॉल्फ हिटलर हा ब्रुकनरच्या संगीताचा चाहता होता व नाझी जर्मनीच्या काळात ब्रुकनरचे संगीत मोठ्या प्रमाणावर प्रचारले गेले.
ब्रुकनरचे व्यक्तीचित्र (विदागारातील आवृत्ती वेबॅक मशिनवर)
विकिमीडिया कॉमन्सवर खालील विषयाशी संबंधित संचिका आहेत:
इ.स. १८२४ मधील जन्म
इ.स. १८९६ मधील मृत्यू
येथे काय जोडले आहे
या पानातील शेवटचा बदल १२ फेब्रुवारी २०१८ रोजी १९:१७ वाजता केला गेला.
येथील मजकूर हा क्रियेटीव्ह कॉमन्स अट्रीब्युशन/शेअर-अलाईक लायसन्स या अंतर्गत उपलब्ध आहेत;अतिरिक्त अटी लागू असू शकतात. अधिक माहितीसाठी हे बघा वापरण्याच्या अटी.


नवा करार - विकिपीडिया

येथे जा:	सुचालन, शोधयंत्र
नवा करार (ग्रीक: Καινὴ Διαθήκη, इंग्रजी: NEW TESTAMENT) म्हणजे ख्रिश्चन धर्मातील बायबलसंबंधित ग्रंथसंभाराच्या दोन भागांपैकी दुसऱ्या, तुलनेने उत्तरकालीन भागातील ग्रंथांचा संच होय. पहिल्या भागातील संच जुना करार या नावाने ओळखला जातो. नव्या कराराला ग्रीक नवा करार किंवा नवा कायदा या नावांनीही उल्लेखले जाते.
कृपया स्वत:च्या शब्दात परिच्छेद लेखन करून या लेखाचा / विभागाचा विस्तार करण्यास मदत करा.
अधिक माहितीसाठी या लेखाचे चर्चा पान, विस्तार कसा करावा किंवा इतर विस्तार विनंत्या पाहा.
येथे काय जोडले आहे
गोंयची कोंकणी / Gõychi Konknni
या पानातील शेवटचा बदल १५ जानेवारी २०१७ रोजी १४:१६ वाजता केला गेला.
येथील मजकूर हा क्रियेटीव्ह कॉमन्स अट्रीब्युशन/शेअर-अलाईक लायसन्स या अंतर्गत उपलब्ध आहेत;अतिरिक्त अटी लागू असू शकतात. अधिक माहितीसाठी हे बघा वापरण्याच्या अटी.